Ministerul Sănătăţii Publice

ORDIN Nr. 1.500

din 2 septembrie 2008

pentru aprobarea Listei localităţilor cu condiţii deosebite de muncă sau unde atragerea personalului se face cu greutate, în care se află unităţi sanitare
Publicat în: Monitorul Oficial Nr. 644 din 9 septembrie 2008

    Văzând Referatul de aprobare al Direcţiei generale organizare, resurse umane, dezvoltare profesională şi salarizare nr. 9.172/2008,

    având în vedere prevederile art. 13 alin. (2) din Ordonanţa de urgenţă a Guvernului nr. 115/2004 privind salarizarea şi alte drepturi ale personalului contractual din unităţile sanitare publice din sectorul sanitar, aprobată cu modificări şi completări prin Legea nr. 125/2005, cu modificările şi completările ulterioare,

    în temeiul Hotărârii Guvernului nr. 862/2006 privind organizarea şi funcţionarea Ministerului Sănătăţii Publice, cu modificările şi completările ulterioare,

    ministrul sănătăţii publice emite următorul ordin:

    Art. 1 - Se aprobă Lista localităţilor cu condiţii deosebite de muncă sau unde atragerea personalului se face cu greutate, în care se află unităţi sanitare, prevăzută în anexa care face parte integrantă din prezentul ordin.

    Art. 2 - Direcţiile de specialitate din cadrul Ministerului Sănătăţii Publice, autorităţile de sănătate publică şi unităţile sanitare implicate vor duce la îndeplinire dispoziţiile prezentului ordin.

    Art. 3 - Prezentul ordin se publică în Monitorul Oficial al României, Partea I.

Ministrul sănătăţii publice,

Gheorghe Eugen Nicolăescu

    Anexă
LISTA

localităţilor cu condiţii deosebite de muncă sau unde atragerea personalului se face cu greutate, în care se află unităţi sanitare

    1. Judeţul Botoşani

    - localitatea Podriga

    2. Judeţul Braşov

    - localitatea Victoria

    - localitatea Vulcan

    3. Judeţul Dâmboviţa

    - localitatea Moroeni

    4. Judeţul Gorj

    - localitatea Runcu

    5. Judeţul Hunedoara

    - localitatea Zam

    6. Judeţul Maramureş

    - localitatea Poienile de sub Munte

    7. Judeţul Olt

    - localitatea Schitu Greci

    8. Judeţul Tulcea

    - localitatea Sulina
_____________
